CELEX: 32021R1070
Language: lv
Date: 2021-06-28 00:00:00
Title: Komisijas Īstenošanas regula (ES) 2021/1070 (2021. gada 28. jūnijs), ar ko uz ierobežotu laiku nosaka īpašus kontroles pasākumus saistībā ar nodulārā dermatīta vīrusa infekciju (Dokuments attiecas uz EEZ)

30.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 230/10
               
            
         KOMISIJAS ĪSTENOŠANAS REGULA (ES) 2021/1070
         (2021. gada 28. jūnijs),
         ar ko uz ierobežotu laiku nosaka īpašus kontroles pasākumus saistībā ar nodulārā dermatīta vīrusa infekciju
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 71. panta 3. punktu,
         tā kā:
         
                     (1)
                  
                  
                     Nodulārā dermatīta vīrusa infekcija, ko izraisa nodulārā dermatīta vīruss (NDV), ir vektoru pārnēsāta slimība, kura skar liellopus un Āzijas bifeļus un var radīt ievērojamus ekonomiskus zaudējumus, samazināt izslaukumu, izraisīt smagu novājēšanu, neatgriezeniskus ādas bojājumus, vairākas citas blakus komplikācijas, hronisku vājumu, kā arī būt par iemeslu pārvietošanas vai tirdzniecības ierobežojumiem. Slimība ir iekļauta Pasaules Dzīvnieku veselības organizācijas (OIE) paziņojamo slimību sarakstā (2).
                  
               
                     (2)
                  
                  
                     Ar Regulu (ES) 2016/429 ir izveidots jauns tiesiskais regulējums slimību profilaksei un kontrolei. Nodulārā dermatīta vīrusa infekcija ir norādīta sarakstā Regulas (ES) 2016/429 II pielikumā, un tādējādi tā minētās regulas vajadzībām ir sarakstā norādīta slimība, uz ko attiecas regulā paredzētie slimību profilakses un kontroles noteikumi. Turklāt NDV infekcija Komisijas Īstenošanas regulas (ES) 2018/1882 (3) pielikumā ir norādīta kā A, D un E kategorijas slimība.
                  
               
                     (3)
                  
                  
                     Komisijas Deleģētā regula (ES) 2020/687 (4) papildina Regulā (ES) 2016/429 noteiktos A, B un C kategorijas slimību kontroles noteikumus, tai skaitā slimības kontroles pasākumus pret NDV infekciju. Regulu (ES) 2016/429, Īstenošanas regulu (ES) 2018/1882 un Deleģēto regulu (ES) 2020/687 piemēro no 2021. gada 21. aprīļa.
                  
               
                     (4)
                  
                  
                     Agrāk noteikumi par dzīvnieku veselības kontroles pasākumiem, kas NDV infekcijas sakarā piemērojami Komisijas Īstenošanas lēmuma (ES) 2016/2008 (5) I pielikumā norādītajās dalībvalstīs vai to daļās, arī minimālās prasības vakcinācijas programmām pret NDV infekciju, kuras dalībvalstis iesniedz Komisijai uz apstiprināšanu, bija noteikti minētajā lēmumā. Sarakstā norādītas bija Bulgārija un Grieķija. Īstenošanas lēmumu (ES) 2016/2008 beidza piemērot 2021. gada 20. aprīlī, un minētajā īstenošanas lēmumā paredzētie noteikumi būtu jāaizstāj ar šajā regulā paredzētajiem noteikumiem.
                  
               
                     (5)
                  
                  
                     Eiropā par NDV infekcijas uzliesmojumiem nav ziņots kopš 2017. gada, bet minētā slimība joprojām ir sastopama Turcijā (Anatolijā) un Krievijā, kā arī Austrumāzijas valstīs, kur tā skar Bangladešu, Ķīnu un Indiju. Tāpēc minētās slimības izplatīšanās rada potenciālu risku lauksaimniecības nozarei Savienībā.
                  
               
                     (6)
                  
                  
                     Līdztekus Bulgārijai un Grieķijai arī Horvātija un diezgan daudzas ārpussavienības kaimiņvalstis, piemēram, Bosnija un Hercegovina, Kosova (6), Melnkalne, Ziemeļmaķedonija, Serbija un Turcija ir informējušas Komisiju, ka vakcinācija pret NDV infekciju ir daļa no to slimības kontroles politikas. Lielākā daļa minēto trešo valstu patlaban ir pārtraukušas vakcināciju, bet turpina uzraudzības pasākumus.
                  
               
                     (7)
                  
                  
                     Epidemioloģiskā situācija Austrumeiropā un kaimiņu reģionos liecina, ka augsta riska apgabalos, kuros ir pārtraukta vakcinācija pret NDV infekciju, joprojām varētu pastāvēt zināms slimības reintrodukcijas vai atkārtota uzliesmojuma risks.
                  
               
                     (8)
                  
                  
                     Pamatojoties uz līdzšinējo pieejamo epidemioloģisko informāciju, NDV infekcijas uzraudzības rezultātiem un vakcināciju pret minēto slimību, vakcināciju pret NDV infekciju būtu lietderīgi turpināt vismaz Bulgārijas un Grieķijas augsta riska apgabalos. Turklāt visās dalībvalstīs vai to daļās, kurās vakcinācija pret minēto slimību ir samazināta vai pilnībā izbeigta, būtu jāturpina gan aktīva, gan pasīva sistemātiska uzraudzība.
                  
               
                     (9)
                  
                  
                     Saskaņā ar zinātnisko ziņojumu par NDV infekciju, ko sagatavojusi Eiropas Pārtikas nekaitīguma iestāde (EFSA) un kas apstiprināts 2020. gada 30. janvārī (7) (EFSA ziņojums), lai samazinātu NDV infekcijas turpmākas izplatīšanās risku Dienvidaustrumeiropā, būtu jāizmanto homologa vakcīna. Pēc vakcinācijas izbeigšanas šīs slimības atkārtotas uzliesmošanas gadījumā būtu vajadzīgs ārkārtas rīcības plāns un vakcīnu krājumu veidošana pat reģionālā līmenī, lai vajadzības gadījumā ātri reaģētu, veicot ārkārtas vakcināciju.
                  
               
                     (10)
                  
                  
                     Regulā (ES) 2016/429 noteiktie vispārīgie slimību kontroles pasākumi un Deleģētajā regulā (ES) 2020/687 noteiktie papildinošie noteikumi neaptver visus aspektus, kas ir svarīgi saistībā ar vakcināciju pret NDV infekciju. Tāpēc būtu lietderīgi ar šo regulu uz ierobežotu laiku Savienības līmenī noteikt vienotus īstenošanas noteikumus, kas ietvertu īpašus slimības kontroles pasākumus ar tādiem nosacījumiem, kuri ir atbilstoši minētās slimības epidemioloģiskajai situācijai Savienībā un ārpussavienības kaimiņvalstīs. Šajā regulā noteiktajos kontroles pasākumos būtu jāņem vērā Īstenošanas lēmuma (ES) 2016/2008 piemērošanas gaitā gūtā pieredze, kā arī starptautiskie standarti, kuri izklāstīti OIE Sauszemes dzīvnieku veselības kodeksa (8) (“OIE kodekss”) 11.9. nodaļā “Nodulārā dermatīta vīrusa infekcija”.
                  
               
                     (11)
                  
                  
                     Šajā regulā paredzētajos noteikumos būtu jāparedz reģionalizācijas pieeja, un tā būtu jāpiemēro tandēmā ar Deleģētājā regulā (ES) 2020/687 noteiktajiem slimības kontroles pasākumiem. Turklāt šajā regulā būtu jānorāda tādas ierobežojumu zonas dalībvalstīs, kurās tiek īstenoti profilaktiskās vakcinācijas plāni, izmantojot dzīvas novājinātas vakcīnas, ja attiecīgajā zonā nav NDV infekcijas uzliesmojumu (I līmeņa ierobežojumu zonas), un zonas, kurās ir NDV infekcijas uzliesmojumi (II līmeņa ierobežojumu zonas). Ņemot vērā informāciju, ko sniegušas minētās slimības skarto dalībvalstu kompetentās iestādes, apgabali, kas iekļauti I vai II līmeņa ierobežojumu zonā, būtu jānorāda šīs regulas I pielikumā.
                  
               
                     (12)
                  
                  
                     Vakcinēti liellopi un no tiem iegūti produkti var radīt NDV infekcijas izplatīšanās risku. Tāpēc šajā regulā būtu jāparedz aizliegumi un īpaši nosacījumi attiecībā uz liellopu vai cita veida produktu sūtījumu pārvietošanu no šīs regulas I pielikumā norādītajām ierobežojumu zonām. Lai izvairītos no liekiem tirdzniecības traucējumiem, būtu jāparedz konkrētas atkāpes no šiem aizliegumiem un īpašajiem nosacījumiem. Šādas atkāpes un īpaši nosacījumi būtu jānosaka, ievērojot OIE kodeksa principus attiecībā uz riska mazināšanas pasākumiem pret NDV infekciju, kā arī Regulā (ES) 2016/429 un Deleģētajā regulā (ES) 2020/687 paredzētos dzīvnieku slimību profilakses un kontroles noteikumus.
                  
               
                     (13)
                  
                  
                     Kas attiecas uz NDV infekcijas izplatīšanās risku, dažāda veida preces rada atšķirīga līmeņa riskus. Saskaņā ar EFSA ziņojumu dzīvu liellopu, liellopu spermas un no inficētiem liellopiem iegūtu jēlādu pārvietošana eksponētības un seku ziņā rada augstāka līmeņa risku nekā citu liellopu izcelsmes produktu, piemēram, piena un piena produktu, apstrādātu ādu vai svaigas gaļas, gaļas izstrādājumu un gaļas produktu pārvietošana. Tomēr zinātniskie vai eksperimentālie pierādījumi par to lomu nodulārā dermatīta vīrusa pārnēsāšanā vēl nav pietiekami. Tāpat nevar izslēgt nodulārā dermatīta vīrusa pārnesi ar liellopu spermu, olšūnām un embrijiem. Piens, piena produkti un jaunpiens nodulārā dermatīta vīrusa izplatīšanās risku var radīt vien tad, ja to paredzēts lietot uzņēmīgo sugu dzīvnieku barībā.
                  
               
                     (14)
                  
                  
                     Tāpēc, pamatojoties uz EFSA ziņojumu un attiecīgajiem jaunākajiem OIE standartiem un ieteikumiem, attiecībā uz šīm precēm būtu jāparedz konkrēti aizsardzības pasākumi.
                  
               
                     (15)
                  
                  
                     Ar nosacījumu, ka tiek veikti riska mazināšanas pasākumi, tūlītējai nokaušanai paredzētu dzīvnieku sūtījumu pārvietošana dzīvnieku slimību izplatīšanās ziņā rada zemāka līmeņa risku nekā cita veida dzīvnieku pārvietošana. Tādēļ ir lietderīgi atļaut dalībvalstīm izņēmuma kārtā piešķirt atkāpes no dažiem šajā regulā noteiktajiem aizliegumiem, kuri skar liellopu sūtījumu pārvietošanu no I un II līmeņa ierobežojumu zonām tūlītējai nokaušanai kautuvē, kas atrodas ārpus I un II līmeņa ierobežojumu zonām, bet tajā pašā dalībvalstī.
                  
               
                     (16)
                  
                  
                     Atkāpes attiecībā noteiktu liellopu sūtījumu pārvietošanu no I un II līmeņa ierobežojumu zonām uz citām I un II līmeņa ierobežojumu zonām citā dalībvalstī, kurā ir līdzīgs slimības statuss, ir pamatoti piešķirt gadījumos, kad tiek piemēroti īpaši riska mazināšanas pasākumi. Šim nolūkam nepieciešams iedibināt drošu virzīšanas procedūru, kas tiek īstenota izcelsmes, šķērsojamo un galamērķa dalībvalstu kompetento iestāžu stingrā kontrolē.
                  
               
                     (17)
                  
                  
                     Regulas (ES) 2016/429 143. pantā noteikts, ka, pārvietojot dzīvniekus, tai skaitā liellopus, ir jāpievieno veterinārie sertifikāti. Ja attiecībā uz liellopu sūtījumiem, kurus paredzēts pārvietot Savienības iekšienē, tiek paredzētas atkāpes no aizlieguma no I un II līmeņa ierobežojumu zonām pārvietot liellopu sūtījumus, tiem pievienotajos veterinārajos sertifikātos būtu jāietver atsauces uz šo regulu, lai nodrošinātu, ka šajos veterinārajos sertifikātos ir sniegta pienācīga un precīza veselības informācija.
                  
               
                     (18)
                  
                  
                     Gadījumos, kad šī regula paredz atkāpes no aizlieguma no I un II līmeņa ierobežojumu zonām pārvietot reproduktīvo produktu sūtījumus, tiem pievienotajos veterinārajos sertifikātos būtu jāietver atsauce uz šo regulu, lai nodrošinātu pienācīgu un precīzu veselības informāciju saskaņā ar šo regulu un Komisijas Deleģēto regulu (ES) 2020/686 (9).
                  
               
                     (19)
                  
                  
                     Lai nepieļautu NDV infekcijas izplatīšanos, liellopu un no tiem iegūtu dzīvnieku izcelsmes produktu pārvadāšana no I un II līmeņa ierobežojumu zonām būtu jāveic, ievērojot dzīvnieku labturības un biodrošības pasākumus.
                  
               
                     (20)
                  
                  
                     Deleģēto regulu (ES) 2020/687 piemēro no 2021. gada 21. aprīļa. Līdz ar to juridiskās noteiktības labad šai regulai būtu jāstājas spēkā steidzamības kārtā.
                  
               
                     (21)
                  
                  
                     Ņemot vērā Savienības gūto pieredzi saistībā ar NDV infekcijas kontroli, šīs slimības aktuālo epidemioloģisko situāciju dalībvalstīs un ārpussavienības kaimiņvalstīs, kā arī jebkādus turpmāk pieņemtus noteikumus par vakcināciju, kas noteikti saskaņā ar Regulas (ES) 2016/429 47. pantu, šī regula būtu jāpiemēro uz laiku līdz 2023. gada 21. aprīlim.
                  
               
                     (22)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         I NODAĻA
         
            VISPĀRĪGI NOTEIKUMI
         
         
            1. pants
            Priekšmets un darbības joma
            Šī regula nosaka īpašus slimības kontroles pasākumus pret nodulārā dermatīta vīrusa (NDV) infekciju, kuri dalībvalstīm ierobežotu laiku jāpiemēro tādos to teritorijas apgabalos, kur:
            
                        a)
                     
                     
                        ir apstiprināts minētās slimības uzliesmojums;
                     
                  
                        b)
                     
                     
                        minētās slimības uzliesmojums nav apstiprināts, bet tās nolemj veikt vakcināciju pret minēto slimību saskaņā ar šajā regulā paredzētajiem noteikumiem.
                     
                  Šajā regulā noteiktie īpašie slimības kontroles pasākumi attiecas uz liellopiem un no tiem iegūtiem blakusproduktiem un reproduktīvajiem produktiem, un tos piemēro papildus slimību kontroles pasākumiem, kuri piemērojami tādām aizsardzības, uzraudzības un citu ierobežojumu zonām, ko kādas dalībvalsts kompetentā iestāde izveidojusi saskaņā ar Deleģētās regulas (ES) 2020/687 21. panta 1. punktu pēc NDV infekcijas uzliesmojuma.
         
         
            2. pants
            Definīcijas
            Šajā regulā piemēro Deleģētajā regulā (ES) 2020/687 noteiktās definīcijas.
            Papildus tām piemēro arī šādas definīcijas:
            
                        1)
                     
                     
                        “liellops” ir nagainis, kas pieder pie kādas Bison ģints, Bos ģints (ietver Bos, Bibos, Novibos, Poephagus apakšģintis) vai Bubalus ģints (ietver Anoa apakšģinti) sugas, vai šādu sugu dzīvnieku krustošanās pēcnācējs;
                     
                  
                        2)
                     
                     
                        “I līmeņa ierobežojumu zona” ir precīzi ģeogrāfiski noteikta dalībvalsts teritorijas daļa:
                        
                                    a)
                                 
                                 
                                    kas atrodas ārpus apgabala, kurā ir apstiprināts NDV infekcijas uzliesmojums;
                                 
                              
                                    b)
                                 
                                 
                                    kur saskaņā ar 3. panta 2. punktu veic vakcināciju pret NDV infekciju;
                                 
                              
                                    c)
                                 
                                 
                                    kas ir vai nav norādīta I pielikuma I daļas sarakstā;
                                 
                              
                                    d)
                                 
                                 
                                    kam piemēro īpašus slimības kontroles pasākumus, kuri noteikti 3. līdz 6. pantā;
                                 
                              
                  
                        3)
                     
                     
                        “II līmeņa ierobežojumu zona” ir precīzi ģeogrāfiski noteikta dalībvalsts teritorijas daļa:
                        
                                    a)
                                 
                                 
                                    kas ietver apgabalu, kurā ir apstiprināts NDV infekcijas uzliesmojums;
                                 
                              
                                    b)
                                 
                                 
                                    kur saskaņā ar 3. panta 1. punktu veic vakcināciju pret NDV infekciju;
                                 
                              
                                    c)
                                 
                                 
                                    kas ir vai nav norādīta I pielikuma II daļas sarakstā;
                                 
                              
                                    d)
                                 
                                 
                                    kam piemēro īpašus slimības kontroles pasākumus, kuri noteikti 3. līdz 6. pantā.
                                 
                              
                  
         II NODAĻA
         
            ĪPAŠI SLIMĪBAS KONTROLES PASĀKUMI PRET NDV INFEKCIJU
         
         
            1. IEDAĻA
         
         
            
               Ierobežojumu zonu izveide un vakcinācija pret NDV infekciju
            
         
         
            3. pants
            I un II līmeņa ierobežojumu zonu izveide
            
               1.   Gadījumā, ja tiek apstiprināts NDV infekcijas uzliesmojums liellopiem, kompetentā iestāde rīkojas šādi:
               
                           a)
                        
                        
                           izveido II līmeņa ierobežojumu zonu:
                           
                                       i)
                                    
                                    
                                       kas aptver vismaz apgabalus, kuri iekļauti aizsardzības, uzraudzības un citu ierobežojumu zonās, kas pēc minētās slimības apstiprināšanas izveidotas saskaņā ar Deleģētās regulas (ES) 2020/687 21. pantu;
                                    
                                 
                                       ii)
                                    
                                    
                                       saskaņā ar Regulas (ES) 2016/429 64. panta 1. punktā noteiktajiem kritērijiem;
                                    
                                 
                     
                           b)
                        
                        
                           II līmeņa ierobežojumu zonā, kas minēta a) apakšpunktā, veic vakcināciju pret minēto slimību:
                           
                                       i)
                                    
                                    
                                       saskaņā ar II pielikumā izklāstītajiem noteikumiem attiecībā uz vakcinācijas plāniem;
                                    
                                 
                                       ii)
                                    
                                    
                                       kompetentās iestādes kontrolē;
                                    
                                 
                                       iii)
                                    
                                    
                                       prioritāri izmantojot homologa dzīva novājināta vīrusa vakcīnas;
                                    
                                 
                                       iv)
                                    
                                    
                                       saskaņā ar ražotāja instrukcijām vakcinējot visus liellopus un to pēcnācējus, kas tiek turēti zonā, kurā veic vakcināciju, neatkarīgi no to dzimuma, vecuma un grūsnības vai produktīvā statusa.
                                    
                                 
                     Tomēr gadījumā, kad turētiem liellopiem ir apstiprināts tikai viens NDV infekcijas uzliesmojums tādas dalībvalsts apgabalā, kur minētā slimība pirms šī uzliesmojuma nav bijusi konstatēta, un saskaņā ar Deleģēto regulu (ES) 2020/687 veiktie pasākumi ir izrādījušies iedarbīgi, lai slimības izplatīšanos kontrolētu, kompetentā iestāde drīkst nolemt II līmeņa ierobežojumu zonu neveidot.
            
            
               2.   Lai nepieļautu vīrusa izplatīšanos, kompetentā iestāde saskaņā ar Regulas (ES) 2016/429 64. panta 1. punktā noteiktajiem kritērijiem drīkst izveidot I līmeņa ierobežojumu zonu apgabalos, kur NDV infekcijas uzliesmojums nav apstiprināts. Šajā I līmeņa ierobežojumu zonā kompetentā iestāde veic vakcināciju pret minēto slimību saskaņā ar šā panta 1. punkta b) apakšpunktu.
            
            
               3.   To valstu kompetentās iestādes, kas veic vakcināciju pret NDV infekciju, pirms vakcinēšanas uzsākšanas Komisijai un pārējām dalībvalstīm iesniedz šīs regulas II pielikuma III daļā norādīto informāciju un 1. punkta b) apakšpunkta i) punktā minēto vakcinācijas plānu.
            
         
         
            4. pants
            Pārvietošanas aizliegumi I un II līmeņa ierobežojumu zonās
            
               1.   Kompetentā iestāde II līmeņa ierobežojumu zonās aizliedz pārvietot šādus sūtījumus:
               
                           a)
                        
                        
                           liellopi;
                        
                     
                           b)
                        
                        
                           liellopu reproduktīvie produkti;
                        
                     
                           c)
                        
                        
                           nepārstrādāti, no liellopiem iegūti dzīvnieku izcelsmes blakusprodukti, to skaitā piens, jaunpiens, piena produkti un dzīvnieku barībai paredzēti produkti uz jaunpiena bāzes.
                        
                     
            
               2.   Kompetentā iestāde I līmeņa ierobežojumu zonās aizliedz pārvietot šādus sūtījumus:
               
                           a)
                        
                        
                           liellopi;
                        
                     
                           b)
                        
                        
                           liellopu reproduktīvie produkti;
                        
                     
                           c)
                        
                        
                           nepārstrādāti, no liellopiem iegūti dzīvnieku izcelsmes blakusprodukti, izņemot pienu, jaunpienu, piena produktus un dzīvnieku barībai paredzētus produktus uz jaunpiena bāzes.
                        
                     
            
               3.   Atkāpjoties no 1. un 2. punktā paredzētajiem aizliegumiem, kompetentā iestāde drīkst atļaut pārvietošanas veidus, kas paredzēti III nodaļā, saskaņā ar minētajā nodaļā paredzētajiem nosacījumiem.
            
         
         
            2. IEDAĻA
         
         
            
               I un II līmeņa ierobežojumu zonu iekļaušana I pielikumā
            
         
         
            5. pants
            II līmeņa ierobežojumu zonas iekļaušana I pielikuma II daļā
            Ja epidemioloģisku iemeslu dēļ kādas dalībvalsts apgabals, kas pilnībā vai daļēji ir ietverts saskaņā ar 3. panta 1. punktu izveidotā II līmeņa ierobežojumu zonā, tiek iekļauts I pielikuma II daļā, kompetentā iestāde nekavējoties rīkojas šādi:
            
                        a)
                     
                     
                        sākotnēji izveidotās II līmeņa ierobežojumu zonas robežas pielāgo tā, lai nodrošinātu, ka tā atbilst minētajā pielikumā aprakstītajai II līmeņa ierobežojumu zonai;
                     
                  
                        b)
                     
                     
                        paplašina 3. panta 1. punkta b) apakšpunktā paredzētās vakcinācijas un 4. panta 1. punktā paredzēto aizliegumu tvērumu, attiecinot tos uz II līmeņa ierobežojumu zonu, kura aprakstīta minētajā pielikumā.
                     
                  
         
            6. pants
            I līmeņa ierobežojumu zonas iekļaušana I pielikuma I daļā
            
               1.   Ja epidemioloģisku iemeslu dēļ kādas dalībvalsts apgabals, kurā nav apstiprināts NDV infekcijas uzliesmojums, saskaņā ar Regulas (ES) 2016/429 64. panta 1. punktā noteiktajiem kritērijiem tiek iekļauts šīs regulas I pielikuma I daļā, kompetentā iestāde rīkojas šādi:
               
                           a)
                        
                        
                           I līmeņa ierobežojumu zonā, kas aprakstīta minētajā pielikumā, veic vakcināciju saskaņā ar 3. panta 1. punkta b) apakšpunkta noteikumiem;
                        
                     
                           b)
                        
                        
                           I līmeņa ierobežojumu zonā, kas aprakstīta minētajā pielikumā, īsteno 4. panta 2. punktā paredzētos aizliegumus.
                        
                     
            
               2.   Ja kompetentā iestāde nolemj izveidot I līmeņa ierobežojumu zonu saskaņā ar 3. panta 2. punktu, šādu ierobežojumu zonu iekļauj I pielikuma I daļā.
            
         
         III NODAĻA
         
            NOSACĪJUMI PĀRVIETOŠANAI UZ APGABALIEM, KUROS PIEMĒRO ĪPAŠUS SLIMĪBAS KONTROLES PASĀKUMUS PRET NODULĀRĀ DERMATĪTA VĪRUSA INFEKCIJU, UN NO ŠĀDIEM APGABALIEM
         
         
            1. IEDAĻA
         
         
            
               Atkāpes no aizliegumiem pārvietot liellopu sūtījumus no I un II līmeņa ierobežojumu zonām
            
         
         
            7. pants
            Atkāpes no aizlieguma pārvietot liellopu sūtījumus no I līmeņa ierobežojumu zonas
            Atkāpjoties no 4. panta 2. punkta a) apakšpunktā paredzētā aizlieguma, kompetentā iestāde drīkst atļaut liellopu sūtījumu pārvietošanu no I līmeņa ierobežojumu zonā esošiem objektiem uz:
            
                        a)
                     
                     
                        tās pašas vai citas dalībvalsts I un II līmeņa ierobežojumu zonām, ja vien tiek izpildīti visi turpmāk minētie nosacījumi:
                        
                                    i)
                                 
                                 
                                    sūtījumā ietilpstošajiem liellopiem jābūt vakcinētiem pret NDV infekciju vismaz 28 dienas pirms nosūtīšanas dienas, un nosūtīšanas dienā tiem joprojām turpinās vakcīnas ražotāja norādītais imunitātes periods;
                                 
                              
                                    ii)
                                 
                                 
                                    visiem pārējiem liellopiem, kas tiek turēti tajā pašā izcelsmes objektā, no kura ir sūtījumā ietilpstošie liellopi, jābūt vakcinētiem pret NDV infekciju vismaz 28 dienas pirms nosūtīšanas dienas, un nosūtīšanas dienā tiem joprojām turpinās vakcīnas ražotāja norādītais imunitātes periods vai tādas imunitātes periods, ko radījusi iepriekšēja vakcinācija vai mātes imunitāte;
                                 
                              
                                    iii)
                                 
                                 
                                    sūtījumā ietilpstošajiem liellopiem jābūt turētiem to izcelsmes objektā kopš dzimšanas vai vismaz 28 dienas ilgu nepārtrauktu periodu pirms nosūtīšanas dienas; un
                                 
                              
                                    iv)
                                 
                                 
                                    kompetentā iestāde:
                                    
                                                —
                                             
                                             
                                                klīniski izmeklē visus šādu sūtījumu izcelsmes objektā turētos liellopus, tai skaitā sūtījumā iekļautos liellopus, un izmeklējuma rezultāti ir labvēlīgi,
                                             
                                          
                                                —
                                             
                                             
                                                nepieciešamības gadījumā veic attiecīgā sūtījuma izcelsmes objektā turēto liellopu, tai skaitā sūtījumā iekļauto liellopu, laboratorisku izmeklēšanu un izmeklējuma rezultāts ir labvēlīgs;
                                             
                                          
                              
                  
                        b)
                     
                     
                        jebkuru galamērķi, kas atrodas tajā pašā vai citā dalībvalstī, tai skaitā uz apgabaliem ārpus ierobežojumu zonām, citām I līmeņa ierobežojumu zonām vai II līmeņa ierobežojumu zonām, ja vien papildus šā panta a) punkta ii), iii) un iv) apakšpunktā paredzētajiem nosacījumiem tiek izpildīti visi turpmāk minētie nosacījumi:
                        
                                    i)
                                 
                                 
                                    sūtījumā ietilpstošajiem liellopiem jābūt vakcinētiem pret NDV infekciju vismaz 60 dienas pirms nosūtīšanas dienas, un nosūtīšanas dienā tiem joprojām turpinās vakcīnas ražotāja norādītais imunitātes periods;
                                 
                              
                                    ii)
                                 
                                 
                                    vismaz trīs mēnešu periodā pirms nosūtīšanas dienas vismaz 20 km rādiusā ap šādu sūtījumu izcelsmes objektu nav bijis NDV infekcijas uzliesmojumu; un
                                 
                              
                                    iii)
                                 
                                 
                                    visiem liellopiem, kas turēti 50 km rādiusā ap sūtījuma izcelsmes objektu, jābūt vakcinētiem vai revakcinētiem pret NDV infekciju vismaz 60 dienas pirms nosūtīšanas dienas, un nosūtīšanas dienā tiem joprojām turpinās vakcīnas ražotāja norādītais imunitātes periods vai mātes imunitātes radītās imunitātes periods;
                                 
                              
                  
                        c)
                     
                     
                        jebkuru galamērķi, kas atrodas citās dalībvalstīs vai trešo valstu teritorijās, tai skaitā uz apgabaliem ārpus ierobežojumu zonām, citām I līmeņa ierobežojumu zonām vai II līmeņa ierobežojumu zonām, ja vien papildus šā panta a) punktā paredzētajiem nosacījumiem tiek izpildīti visi turpmāk minētie nosacījumi:
                        
                                    i)
                                 
                                 
                                    šiem dzīvniekiem, pamatojoties uz labvēlīgu riska novērtējuma iznākumu, kas gūts, vērtējot pasākumus pret NDV infekcijas izplatīšanos, jāatbilst visām dzīvnieku veselības garantijām, ko pieprasa izcelsmes dalībvalsts kompetentā iestāde un ko pirms nosūtīšanas dienas ir apstiprinājušas galamērķa un šķērsojamo dalībvalstu kompetentās iestādes;
                                 
                              
                                    ii)
                                 
                                 
                                    vismaz trīs mēnešu periodā pirms nosūtīšanas dienas vismaz 20 km rādiusā ap šādu sūtījumu izcelsmes objektu nedrīkst būt bijuši apstiprināti NDV infekcijas uzliesmojumi; un
                                 
                              
                                    iii)
                                 
                                 
                                    visiem liellopiem, kas turēti 50 km rādiusā ap sūtījuma izcelsmes objektu, jābūt vakcinētiem vai revakcinētiem pret NDV infekciju vismaz 60 dienas pirms nosūtīšanas dienas, un nosūtīšanas dienā tiem joprojām turpinās vakcīnas ražotāja norādītais imunitātes periods vai mātes imunitātes radītās imunitātes periods.
                                 
                              
                  
         
            8. pants
            Atkāpes no aizlieguma pārvietot liellopu sūtījumus no II līmeņa ierobežojumu zonas
            Atkāpjoties no 4. panta 1. punkta a) apakšpunktā paredzētā aizlieguma, kompetentā iestāde drīkst atļaut liellopu sūtījumu pārvietošanu no II līmeņa ierobežojumu zonā esošiem objektiem uz:
            
                        a)
                     
                     
                        jebkuru galamērķi, tai skaitā uz apgabaliem ārpus ierobežojumu zonām, I līmeņa ierobežojumu zonām, citām II līmeņa ierobežojumu zonām tajā pašā dalībvalstī un citās dalībvalstīs, ja vien tiek izpildīti visi turpmāk minētie nosacījumi:
                        
                                    i)
                                 
                                 
                                    sūtījumā ietilpstošajiem liellopiem, pamatojoties uz labvēlīgu riska novērtējuma iznākumu, kas gūts, vērtējot pasākumus pret NDV infekcijas izplatīšanos, jāatbilst visām dzīvnieku veselības garantijām, ko pieprasa izcelsmes dalībvalsts kompetentā iestāde un par ko pirms nosūtīšanas dienas tā ir vienojusies ar galamērķa vai šķērsojamo dalībvalstu kompetentajām iestādēm;
                                 
                              
                                    ii)
                                 
                                 
                                    sūtījumā ietilpstošajiem liellopiem jābūt vakcinētiem pret NDV infekciju vismaz 28 dienas pirms nosūtīšanas dienas, un nosūtīšanas dienā tiem joprojām turpinās vakcīnas ražotāja norādītais imunitātes periods;
                                 
                              
                                    iii)
                                 
                                 
                                    visiem pārējiem liellopiem, kas tiek turēti tajā pašā izcelsmes objektā, no kura ir sūtījumā ietilpstošie liellopi, jābūt vakcinētiem pret NDV infekciju vismaz 28 dienas pirms nosūtīšanas dienas, un nosūtīšanas dienā tiem joprojām turpinās vakcīnas ražotāja norādītais imunitātes periods vai tādas imunitātes periods, ko radījusi iepriekšēja vakcinācija vai mātes imunitāte;
                                 
                              
                                    iv)
                                 
                                 
                                    kompetentā iestāde:
                                    
                                                —
                                             
                                             
                                                klīniski izmeklē visus šādu sūtījumu izcelsmes objektā turētos liellopus, tai skaitā sūtījumā iekļautos liellopus, un izmeklējuma rezultāti ir labvēlīgi,
                                             
                                          
                                                —
                                             
                                             
                                                nepieciešamības gadījumā veic attiecīgā sūtījuma izcelsmes objektā turēto liellopu, tai skaitā sūtījumā iekļauto liellopu, laboratorisku izmeklēšanu un izmeklējuma rezultāts ir labvēlīgs;
                                             
                                          
                              
                                    v)
                                 
                                 
                                    liellopi kopš dzimšanas vai vismaz 28 dienu periodu pirms nosūtīšanas dienas ir turēti objektā, kurā vismaz trīs mēnešu periodā pirms nosūtīšanas dienas vismaz 20 km rādiusā ap objektu nav bijis NDV infekcijas uzliesmojumu;
                                 
                              
                                    vi)
                                 
                                 
                                    visiem liellopiem 50 km rādiusā ap sūtījuma izcelsmes objektu jābūt vakcinētiem vai revakcinētiem pret NDV infekciju vismaz 60 dienas pirms nosūtīšanas dienas saskaņā ar II pielikumā minētajos vakcinācijas plānos paredzētajiem noteikumiem, un nosūtīšanas dienā tiem joprojām turpinās vakcīnas ražotāja norādītais imunitātes periods vai mātes imunitātes radītās imunitātes periods;
                                 
                              
                  
                        b)
                     
                     
                        jebkuru galamērķi, kas atrodas citā II līmeņa ierobežojumu zonā tajā pašā dalībvalstī, ja vien tiek izpildīti visi turpmāk minētie nosacījumi:
                        
                                    i)
                                 
                                 
                                    visiem pārējiem liellopiem, kas tiek turēti tajā izcelsmes objektā, no kura tiek sūtīti sūtījumi, jābūt vakcinētiem pret NDV infekciju vismaz 28 dienas pirms nosūtīšanas dienas, un nosūtīšanas dienā tiem joprojām turpinās vakcīnas ražotāja norādītais imunitātes periods vai tādas imunitātes periods, ko radījusi iepriekšēja vakcinācija vai mātes imunitāte; un
                                 
                              
                                    ii)
                                 
                                 
                                    liellopiem jābūt vakcinētiem pret NDV infekciju vismaz 28 dienas pirms nosūtīšanas dienas, un nosūtīšanas dienā tiem joprojām turpinās vakcīnas ražotāja norādītais imunitātes periods, vai arī tie ir nevakcinēti pēcnācēji, kas ir jaunāki par četriem mēnešiem un ir dzimuši mātītēm, kuras vakcinētas vismaz 28 dienas pirms dzemdībām un kurām dzemdību dienā turpinājās vakcīnas ražotāja norādītais imunitātes periods, un tos drīkst pārvietot uz citu objektu.
                                 
                              
                  
         
            9. pants
            Īpaši nosacījumi, kas attiecas uz atļauju pārvietot tūlītējai nokaušanai paredzētu liellopu sūtījumus no I un II līmeņa ierobežojumu zonām uz kautuvi, kura atrodas ārpus šīm zonām, bet tās pašas dalībvalsts teritorijā
            Atkāpjoties no šīs regulas 4. panta 2. punkta a) apakšpunktā un 4. panta 1. punkta a) apakšpunktā paredzētajiem aizliegumiem, dalībvalsts kompetentā iestāde drīkst atļaut liellopu sūtījumu pārvietošanu no I un II līmeņa ierobežojumu zonām uz kautuvi, kas atrodas ārpus šīm zonām, bet tās pašas dalībvalsts teritorijā, ja vien liellopi saskaņā ar Deleģētās regulas (ES) 2020/687 28. panta 2.–5. punktā un 28. panta 7. punktā paredzētajiem vispārīgajiem nosacījumiem tiek pārvietoti tūlītējai nokaušanai.
         
         
            10. pants
            Atkāpes no aizlieguma pārvietot liellopu spermas, olšūnu un embriju sūtījumus no I un II līmeņa ierobežojumu zonām
            
               1.   Atkāpjoties no 4. panta 2. punkta b) apakšpunktā paredzētā aizlieguma, dalībvalsts kompetentā iestāde drīkst atļaut liellopu spermas, olšūnu un embriju sūtījumu pārvietošanu no I līmeņa ierobežojumu zonā esošiem apstiprinātiem reproduktīvo produktu objektiem vai citiem objektiem uz:
               
                           a)
                        
                        
                           tās pašas dalībvalsts I un II līmeņa ierobežojumu zonām, ja vien tiek izpildīti visi turpmāk minētie nosacījumi:
                           
                                       i)
                                    
                                    
                                       donordzīvnieki ir vai nu:
                                       
                                                   —
                                                
                                                
                                                   vakcinēti un revakcinēti pret NDV infekciju saskaņā ar izmantotās vakcīnas ražotāja norādījumiem, un pirmajai vakcinācijai jābūt veiktai vismaz 60 dienas pirms spermas, olšūnu vai embriju ievākšanas, vai
                                                
                                             
                                                   —
                                                
                                                
                                                   tiem – attiecībā uz spermu – ievākšanas dienā un vismaz 28 dienas pēc ievākšanas perioda un – attiecībā uz embrijiem un olšūnām – ievākšanas dienā – ir veikts seroloģisks tests, lai noteiktu specifiskās antivielas pret NDV, un iegūtie rezultāti ir negatīvi;
                                                
                                             
                                 
                                       ii)
                                    
                                    
                                       60 dienas pirms spermas, olšūnu vai embriju ievākšanas datuma donordzīvnieki ir turēti inseminācijas centrā vai citā atbilstošā iestādē, ap kuru vismaz 20 km rādiusā trīs mēnešu laikā pirms spermas, olšūnu vai embriju ievākšanas dienas nav bijis apstiprināts NDV infekcijas uzliesmojums;
                                    
                                 
                                       iii)
                                    
                                    
                                       28 dienas pirms ievākšanas un visā ievākšanas periodā donordzīvnieki tika klīniski pārbaudīti, un tiem netika konstatēti nekādi klīniski NDV infekcijas simptomi;
                                    
                                 
                     
                           b)
                        
                        
                           jebkuru galamērķi, kas atrodas citas dalībvalsts I vai II līmeņa ierobežojumu zonā, ja vien papildus a) apakšpunktā paredzētajiem nosacījumiem tiek izpildīti visi turpmāk minētie nosacījumi:
                           
                                       i)
                                    
                                    
                                       donordzīvniekiem ir veikta NDV noteikšana ar polimerāzes ķēdes reakciju (PĶR), izmantojot asins paraugus, kas ievākti spermas, olšūnu vai embriju ievākšanas sākumā un pēc tam vismaz reizi 14 dienās visā spermas vākšanas periodā vai spermas, embriju un olšūnu ievākšanas dienā, un iegūtie rezultāti ir negatīvi;
                                    
                                 
                                       ii)
                                    
                                    
                                       spermai ir veikta NDV noteikšana ar PĶR, un iegūti negatīvi rezultāti;
                                    
                                 
                     
                           c)
                        
                        
                           jebkuru galamērķi, kas atrodas tajā pašā vai citā dalībvalstī vai – I līmeņa ierobežojumu zonas gadījumā – trešajā valstī, ja vien papildus a) apakšpunktā paredzētajiem nosacījumiem donordzīvnieki, pamatojoties uz pozitīvu riska novērtējuma iznākumu, kas gūts, vērtējot šādas nosūtīšanas ietekmi un pasākumus pret NDV infekcijas izplatīšanos, atbilst visām citām attiecīgajām dzīvnieku veselības garantijām, ko pieprasa izcelsmes objekta dalībvalsts kompetentā iestāde un ko pirms šādas spermas, olšūnu vai embriju nosūtīšanas ir apstiprinājušas šķērsojamo un galamērķa vietu dalībvalstu kompetentās iestādes.
                        
                     
            
               2.   Atkāpjoties no 4. panta 1. punkta b) apakšpunktā paredzētā aizlieguma, kompetentā iestāde drīkst atļaut liellopu spermas, olšūnu un embriju sūtījumu pārvietošanu no II līmeņa ierobežojumu zonā esošiem apstiprinātiem reproduktīvo produktu objektiem vai citiem objektiem uz jebkuru galamērķi, kas atrodas citā II līmeņa ierobežojumu zonā tajā pašā dalībvalstī.
            
         
         
            11. pants
            Atkāpes no aizlieguma pārvietot nepārstrādātus, no liellopiem iegūtus dzīvnieku izcelsmes blakusproduktus no I līmeņa ierobežojumu zonām
            Atkāpjoties no 4. panta 2. punkta c) apakšpunktā paredzētā aizlieguma, dalībvalsts kompetentā iestāde drīkst atļaut nepārstrādātu, no liellopiem iegūtu dzīvnieku izcelsmes blakusproduktu sūtījumu pārvietošanu no I līmeņa ierobežojumu zonā esošiem objektiem uz:
            
                        a)
                     
                     
                        jebkuru galamērķi, kas atrodas tajā pašā dalībvalstī vai citas dalībvalsts I vai II līmeņa ierobežojumu zonā;
                     
                  
                        b)
                     
                     
                        ādu sūtījumu gadījumā – jebkuru galamērķi, kas atrodas jebkurā tās pašas vai citas dalībvalsts vai trešās valsts apgabalā, ja vien ir izpildīts viens no turpmāk minētajiem nosacījumiem:
                        
                                    i)
                                 
                                 
                                    apstrādātām ādām ir veikta viena no Komisijas Regulas (ES) Nr. 142/2011 (10) I pielikuma 28. punkta b) līdz e) apakšpunktā minētajām apstrādēm; vai
                                 
                              
                                    ii)
                                 
                                 
                                    apstrādātām ādām ir veikta viena no Eiropas Parlamenta un Padomes Regulas (EK) Nr. 853/2004 (11) III pielikuma XIV iedaļas I nodaļas 4. punkta b) apakšpunkta ii) punktā minētajām apstrādēm, un attiecībā uz tām ir veikti visi vajadzīgie piesardzības pasākumi, lai pēc apstrādes nepieļautu atkārtotu kontaminēšanos ar patogēniem.
                                 
                              
                  
         
            12. pants
            Atkāpe no aizlieguma pārvietot nepārstrādātu, no liellopiem iegūtu dzīvnieku izcelsmes blakusproduktu sūtījumus no II līmeņa ierobežojumu zonām
            Atkāpjoties no 4. panta 1. punkta c) apakšpunktā paredzētā aizlieguma, dalībvalsts kompetentā iestāde drīkst atļaut nepārstrādātu, no liellopiem iegūtu dzīvnieku izcelsmes blakusproduktu sūtījumu pārvietošanu no II līmeņa ierobežojumu zonā esošiem objektiem uz:
            
                        a)
                     
                     
                        nepārstrādātu dzīvnieku izcelsmes blakusproduktu (izņemot ādas) gadījumā – jebkuru galamērķi, kas atrodas tajā pašā dalībvalstī vai kādas citas dalībvalsts I vai II līmeņa ierobežojumu zonā, ja vien nepārstrādātos dzīvnieku izcelsmes blakusproduktus kompetento iestāžu oficiālā pārraudzībā nosūta uz pārstrādi vai likvidēšanu iekārtā, kura apstiprināta saskaņā ar Eiropas Parlamenta un Padomes Regulas (EK) Nr. 1069/2009 (12) 24. pantu;
                     
                  
                        b)
                     
                     
                        liellopu ādu gadījumā –
                        
                                    i)
                                 
                                 
                                    jebkuru galamērķi, kas atrodas tās pašas vai citas dalībvalsts II līmeņa ierobežojumu zonā, ja vien tās ir lietošanai pārtikā paredzētas neapstrādātas jēlādas vai neapstrādātas ādas, kuras kompetento iestāžu oficiālā pārraudzībā nosūta uz pārstrādi vai likvidēšanu apstiprinātā iekārtā;
                                 
                              
                                    ii)
                                 
                                 
                                    jebkuru galamērķi, kas atrodas tajā pašā vai citā dalībvalstī, ja vien tiek izpildīti 11. panta b) punktā paredzētie nosacījumi;
                                 
                              
                  
                        c)
                     
                     
                        jaunpiena, piena un piena produktu gadījumā – jebkuru galamērķi, kas atrodas jebkurā tās pašas vai citas dalībvalsts apgabalā, ja vien minētajiem produktiem attiecībā uz NDV infekciju ir veikta risku mazinoša apstrāde, kā noteikts Deleģētās Regulas (ES) 2020/687 VII pielikumā.
                     
                  
         
            2. IEDAĻA
         
         
            
               Operatoru pienākumi sakarā ar veterinārajiem sertifikātiem
            
         
         
            13. pants
            Operatoru pienākumi tādu veterināro sertifikātu sakarā, kuri paredzēti liellopu sūtījumu pārvietošanai no I un II līmeņa ierobežojumu zonām uz zonām, kas atrodas ārpus tām
            Gadījumos, uz kuriem attiecas šīs regulas 7., 8. un 9. pants, operatori liellopu sūtījumus no I un II līmeņa ierobežojumu zonām uz zonām, kas atrodas ārpus tām, bet tajā pašā dalībvalstī, vai uz citu dalībvalsti pārvieto tikai tad, ja šiem pārvietošanai paredzētajiem dzīvniekiem līdzi ir dots Komisijas Deleģētās regulas (ES) 2020/688 (13) 73. pantā paredzētais veterinārais sertifikāts, kurā iekļauts vismaz viens no turpmāk minētajiem apliecinājumiem par atbilstību šajā regulā paredzētajiem nosacījumiem:
            
                        a)
                     
                     
                        “Attiecībā uz liellopiem no I līmeņa ierobežojumu zonas ir izpildīti Komisijas Īstenošanas regulas (ES) 2021/1070 7. pantā noteiktie īpašie kontroles pasākumi pret NDV infekciju.”;
                     
                  
                        b)
                     
                     
                        “Attiecībā uz liellopiem no II līmeņa ierobežojumu zonas ir izpildīti Komisijas Īstenošanas regulas (ES) 2021/1070 8. pantā noteiktie īpašie kontroles pasākumi pret NDV infekciju.”;
                     
                  
                        c)
                     
                     
                        “Attiecībā uz liellopiem no I vai II līmeņa ierobežojumu zonas ir izpildīti Komisijas Īstenošanas regulas (ES) 2021/1070 9. pantā noteiktie īpašie kontroles pasākumi pret NDV infekciju.”.
                     
                  Tomēr gadījumos, kad šā panta pirmajā daļā minētos sūtījumus pārvieto tās pašas dalībvalsts teritorijā, kompetentā iestāde var nolemt, ka veterinārais sertifikāts, kā tas paredzēts Regulas (ES) 2016/429 143. panta 2. punkta otrajā daļā, nav jāizdod.
         
         
            14. pants
            Operatoru pienākumi tādu veterināro sertifikātu sakarā, kuri vajadzīgi, lai tādu reproduktīvo produktu sūtījumus, kas iegūti no I un II līmeņa ierobežojumu zonās esošos objektos turētiem liellopiem, pārvietotu uz zonām, kuras atrodas ārpus minētajām ierobežojumu zonām
            Operatori tādu reproduktīvo produktu sūtījumus, kas iegūti no I un II līmeņa ierobežojumu zonās turētiem liellopiem, uz zonām, kas atrodas ārpus minētajām zonām, bet tajā pašā dalībvalstī, vai uz citu dalībvalsti saskaņā ar šīs regulas 10. pantu pārvieto tikai tad, ja šiem sūtījumiem līdzi ir dots Regulas (ES) 2016/429 161. panta 4. punktā minētais veterinārais sertifikāts, kurā iekļauts vismaz viens no turpmāk minētajiem apliecinājumiem par atbilstību šajā regulā paredzētajiem nosacījumiem:
            
                        a)
                     
                     
                        “Attiecībā uz reproduktīvajiem produktiem … (norādīt attiecīgo: sperma, olšūnas un/vai embriji), kas iegūti no I līmeņa ierobežojumu zonā turētiem liellopiem, ir izpildīti Komisijas Īstenošanas regulas (ES) 2021/1070 10. pantā noteiktie īpašie kontroles pasākumi pret NDV infekciju.”;
                     
                  
                        b)
                     
                     
                        “Attiecībā uz reproduktīvajiem produktiem … (norādīt attiecīgo: sperma, olšūnas un/vai embriji), kas iegūti no II līmeņa ierobežojumu zonā turētiem liellopiem, ir izpildīti Komisijas Īstenošanas regulas (ES) 2021/1070 10. pantā noteiktie īpašie kontroles pasākumi pret NDV infekciju.”.
                     
                  Tomēr gadījumos, kad šā panta pirmajā daļā minētos sūtījumus pārvieto tās pašas dalībvalsts teritorijā, kompetentā iestāde var nolemt, ka veterinārais sertifikāts, kā tas paredzēts Regulas (ES) 2016/429 161. panta 2. punkta otrajā daļā, nav jāizdod.
         
         
            15. pants
            Operatoru pienākumi tādu veterināro sertifikātu sakarā, kuri paredzēti nepārstrādātu, no liellopiem iegūtu dzīvnieku izcelsmes blakusproduktu sūtījumu pārvietošanai no I un II līmeņa ierobežojumu zonām uz zonām, kas atrodas ārpus tām
            Gadījumos, uz kuriem attiecas šīs regulas 12. pants, operatori tādu nepārstrādātu dzīvnieku izcelsmes produktu sūtījumus, kas iegūti no I un II līmeņa ierobežojumu zonās turētiem liellopiem, uz zonām, kas atrodas ārpus minētajām zonām, bet tajā pašā dalībvalstī, vai uz citu dalībvalsti pārvieto tikai tad, ja šiem sūtījumiem līdzi ir dots:
            
                        a)
                     
                     
                        tirdzniecības dokuments, kas minēts Regulas (ES) Nr. 142/2011 VIII pielikuma III nodaļā; un
                     
                  
                        b)
                     
                     
                        veterinārais sertifikāts, kas minēts Deleģētās regulas (ES) 2020/687 22. panta 5. punktā.
                     
                  Tomēr gadījumos, kad šā panta pirmajā daļā minētos sūtījumus pārvieto tās pašas dalībvalsts teritorijā, kompetentā iestāde var nolemt, ka veterinārais sertifikāts, kā tas paredzēts Deleģētās regulas (ES) 2020/687 22. panta 6. punktā, nav jāizdod.
         
         
            3. IEDAĻA
         
         
            
               Īpaši nosacījumi, kas attiecas uz atļauju pārvietot I un II līmeņa ierobežojumu zonās turētu liellopu sūtījumus uz zonām, kuras atrodas ārpus tām, un attiecībā uz virzīšanas procedūrām
            
         
         
            16. pants
            Papildu vispārīgi nosacījumi attiecībā uz transportlīdzekļiem, ko izmanto liellopu un nepārstrādātu dzīvnieku izcelsmes blakusproduktu sūtījumu pārvietošanai no I un II līmeņa ierobežojumu zonām uz zonām, kuras atrodas ārpus tām
            Dalībvalsts kompetentā iestāde liellopu un nepārstrādātu dzīvnieku izcelsmes produktu sūtījumus no I un II līmeņa ierobežojumu zonām uz zonām, kas atrodas ārpus tām, atļauj pārvietot tikai tad, ja šādu sūtījumu pārvietošanai paredzētie transportlīdzekļi atbilst turpmāk minētajiem nosacījumiem:
            
                        a)
                     
                     
                        liellopu sūtījumu gadījumā transportlīdzeklis:
                        
                                    i)
                                 
                                 
                                    atbilst Deleģētās regulas (ES) 2020/687 24. panta 1. punktā noteiktajām prasībām; un
                                 
                              
                                    ii)
                                 
                                 
                                    ir iztīrīts un dezinficēts saskaņā ar Deleģētās regulas (ES) 2020/687 24. panta 2. punktu attiecīgās dalībvalsts kompetentās iestādes kontrolē vai pārraudzībā;
                                 
                              
                  
                        b)
                     
                     
                        sūtījums ietver tikai vienāda veselības statusa dzīvniekus, nepārstrādātus dzīvnieku izcelsmes blakusproduktus vai neapstrādātas ādas.
                     
                  
         
            17. pants
            Izcelsmes objekta kompetentās iestādes pienākumi sakarā ar virzīšanas procedūrām
            
               1.   Gadījumos, kad piemēro 8., 9. un 12. pantā paredzētās atkāpes un galamērķis atrodas citā dalībvalstī, izcelsmes objekta dalībvalsts to dalībvalstu kompetento iestāžu kontrolē, kurās atrodas liellopu vai nepārstrādāto dzīvnieku izcelsmes blakusproduktu sūtījumu izcelsmes, šķērsojamās un galamērķa vietas, iedibina virzīšanas procedūru (“virzīšanas procedūra”).
            
            
               2.   Izcelsmes objekta kompetentā iestāde nodrošina, ka:
               
                           a)
                        
                        
                           katru transportlīdzekli, ko izmanto 1. punktā minētajai liellopu vai nepārstrādātu dzīvnieku izcelsmes blakusproduktu sūtījumu pārvietošanai, izcelsmes objekta dalībvalsts kompetentā iestāde ir individuāli reģistrējusi nolūkā virzīšanas procedūras kārtībā ar to pārvadāt vai nu liellopus, vai nepārstrādātus dzīvnieku izcelsmes produktus, un:
                           
                                       —
                                    
                                    
                                       šo transportlīdzekli pēc iekraušanas nosūtīšanai aizzīmogojis oficiālais veterinārārsts. Noņemt zīmogu un aizstāt to ar jaunu drīkst tikai galamērķa vietas kompetentās iestādes ierēdnis; par katru iekraušanu vai zīmoga aizstāšanu ir jāziņo galamērķa vietas kompetentajai iestādei, vai
                                    
                                 
                                       —
                                    
                                    
                                       šajā transportlīdzeklī ir individuāli uzstādīta satelītnavigācijas sistēma, kas ļauj noteikt, pārsūtīt un reģistrēt transportlīdzekļa atrašanās vietu reāllaikā;
                                    
                                 
                     
                           b)
                        
                        
                           pārvadāšanu veic:
                           
                                       i)
                                    
                                    
                                       oficiālā veterinārārsta pārraudzībā;
                                    
                                 
                                       ii)
                                    
                                    
                                       tieši un bez apstāšanās, izņemot gadījumus, kad Padomes Regulas (EK) Nr. 1/2005 (14) I pielikuma V nodaļā paredzēts atpūtas periods kontroles punktā.
                                       Ja sūtījuma pārvadāšanas laikā caur II līmeņa ierobežojumu zonu paredzēts vienu vai vairākas dienas ilgs atpūtas periods kontroles punktā, dzīvnieki tiek sargāti no vektoru uzbrukumiem;
                                    
                                 
                                       iii)
                                    
                                    
                                       pa ceļu, ko apstiprinājusi izcelsmes vietas kompetentā iestāde.
                                    
                                 
                     
            
               3.   Izcelsmes objekta kompetentā iestāde, pirms tā izsūta pirmo sūtījumu no I un II līmeņa ierobežojumu zonām, kuras ir virzīšanas procedūras sākumpunkts, virzīšanas procedūras mērķiem nodrošina, ka ir panāktas vajadzīgās vienošanās ar šķērsojamo un galamērķa vietu kompetentajām iestādēm un operatoriem, lai nodrošinātu, ka:
               
                           a)
                        
                        
                           ir saskaņots ārkārtas plāns;
                        
                     
                           b)
                        
                        
                           darbojas komandķēde un dienesti un operatori pilnvērtīgi sadarbojas gadījumos, kad pārvadāšanas laikā notiek negadījumi, nopietns transportlīdzekļa bojājums vai tiek konstatēta jebkāda krāpnieciska rīcība;
                        
                     
                           c)
                        
                        
                           operatori nekavējoties paziņo kompetentajai iestādei par jebkādiem transporta negadījumiem vai nopietniem transportlīdzekļu bojājumiem.
                        
                     
         
         
            18. pants
            Galamērķa vietas kompetentās iestādes pienākumi sakarā ar virzīšanas procedūrām
            Galamērķa vietas kompetentā iestāde virzīšanas procedūras ietvaros rīkojas šādi:
            
                        a)
                     
                     
                        izcelsmes vietas kompetentajai iestādei apstiprina katru saņemto sūtījumu;
                     
                  
                        b)
                     
                     
                        nodrošina, ka liellopi paliek galamērķa objektā vismaz tik ilgi, kamēr beidzas Deleģētās regulas (ES) 2020/687 II pielikumā noteiktais NDV infekcijas monitoringa periods, izņemot gadījumus, kad galamērķa objekts ir kautuve;
                     
                  
                        c)
                     
                     
                        nodrošina, ka pēc liellopu vai nepārstrādāto liellopu izcelsmes produktu izkraušanas transportlīdzeklis un viss pārējais aprīkojums, kas ticis izmantots liellopu vai nepārstrādātu dzīvnieku izcelsmes produktu pārvadāšanas laikā, slēgtā teritorijā galamērķa vietā oficiālā veterinārārsta pārraudzībā tiek iztīrīts, dezinficēts un apstrādāts ar atļautajiem insekticīdiem, kuri ir pilnībā iedarbīgi pret zināmajiem NDV infekcijas vektoriem.
                     
                  
         
            19. pants
            Liellopu, reproduktīvo produktu vai nepārstrādātu dzīvnieku izcelsmes blakusproduktu sūtījumu izcelsmes vietas dalībvalsts pienākumi tās informācijas sakarā, kura tai jāsniedz Komisijai un dalībvalstīm saistībā ar atkāpēm, ko piešķir uz riska novērtējumu pamata
            Ja kompetentā iestāde liellopu vai reproduktīvo produktu sūtījumu pārvietošanu atļauj, pamatojoties uz labvēlīgu riska novērtējuma iznākumu, kas gūts, vērtējot pasākumus pret NDV infekcijas izplatīšanos, kā minēts 7., 8. vai 10. pantā, izcelsmes dalībvalsts nekavējoties informē Komisiju un pārējās dalībvalstis par dzīvnieku veselības garantijām, kā arī par galamērķa objekta atrašanās vietas atbildīgās kompetentās iestādes apstiprinājumu.
         
         IV NODAĻA
         
            NOBEIGUMA NOTEIKUMI
         
         
            20. pants
            Stāšanās spēkā un piemērošanas diena
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro līdz 2023. gada 21. aprīlim.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 28. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 84, 31.3.2016., 1. lpp.
         
         
            (2)  OIE – Sarakstā norādītās slimības, infekcijas un invāzijas (spēkā 2021. gadā). OIE Sauszemes dzīvnieku veselības kodekss, 28. izdevums, 2019., ISBN 978-92-95108-85-1 (https://www.oie.int/en/animal-health-in-the-world/oie-listed-diseases-2021/).
         
            (3)  Komisijas Īstenošanas regula (ES) 2018/1882 (2018. gada 3. decembris) par dažu slimību profilakses un kontroles noteikumu piemērošanu attiecībā uz sarakstā norādīto slimību kategorijām un ar ko izveido sarakstu ar sugām un sugu grupām, kas rada sarakstā norādīto slimību ievērojamu izplatības risku (OV L 308, 4.12.2018., 21. lpp.).
         
            (4)  Komisijas Deleģētā regula (ES) 2020/687 (2019. gada 17. decembris), ar ko attiecībā uz noteikumiem par noteiktu sarakstā norādītu slimību profilaksi un kontroli papildina Eiropas Parlamenta un Padomes Regulu (ES) 2016/429 (OV L 174, 3.6.2020., 64. lpp.).
         
            (5)  Komisijas Īstenošanas lēmums (ES) 2016/2008 (2016. gada 15. novembris) par dzīvnieku veselības kontroles pasākumiem saistībā ar nodulāro dermatītu dažās dalībvalstīs (OV L 310, 17.11.2016., 51. lpp.).
         
            (6)  Šis nosaukums neskar nostājas par statusu un atbilst ANO DP Rezolūcijai 1244/1999 un Starptautiskās Tiesas atzinumam par Kosovas neatkarības deklarāciju.
         
            (7)  EFSA Journal 2020; 18(2):6010.
         
            (8)  OIE Sauszemes dzīvnieku veselības kodekss (2019). OIE Sauszemes dzīvnieku veselības kodekss, 28. izdevums, 2019., ISBN 978-92-95108-85-1 (www.oie.int/en/standard-setting/terrestrial-code/access-online/).
         
            (9)  Komisijas Deleģētā regula (ES) 2020/686 (2019. gada 17. decembris), ar ko attiecībā uz reproduktīvo produktu objektu apstiprināšanu un izsekojamības un dzīvnieku veselības prasībām, kas jāievēro, veicot konkrētu turētu sauszemes dzīvnieku reproduktīvo produktu pārvietošanu Savienībā, papildina Eiropas Parlamenta un Padomes Regulu (ES) 2016/429 (OV L 174, 3.6.2020., 1. lpp.).
         
            (10)  Komisijas Regula (ES) Nr. 142/2011 (2011. gada 25. februāris), ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (OV L 54, 26.2.2011., 1. lpp.).
         
            (11)  Eiropas Parlamenta un Padomes Regula (EK) Nr. 853/2004 (2004. gada 29. aprīlis), ar ko nosaka īpašus higiēnas noteikumus attiecībā uz dzīvnieku izcelsmes pārtiku (OV L 139, 30.4.2004., 55. lpp.).
         
            (12)  Eiropas Parlamenta un Padomes Regula (EK) Nr. 1069/2009 (2009. gada 21. oktobris), ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (Dzīvnieku izcelsmes blakusproduktu regula) (OV L 300, 14.11.2009., 1. lpp.).
         
            (13)  Komisijas Deleģētā regula (ES) 2020/688 (2019. gada 17. decembris), ar ko attiecībā uz dzīvnieku veselības prasībām, kuras reglamentē sauszemes dzīvnieku un inkubējamu olu pārvietošanu Savienībā, papildina Eiropas Parlamenta un Padomes Regulu (ES) 2016/429 (OV L 174, 3.6.2020., 140. lpp.).
         
            (14)  Padomes Regula (EK) Nr. 1/2005 (2004. gada 22. decembris) par dzīvnieku aizsardzību pārvadāšanas un saistīto darbību laikā un grozījumu izdarīšanu Direktīvās 64/432/EEK un 93/119/EK un Regulā (EK) Nr. 1255/97 (OV L 3, 5.1.2005., 1. lpp.).
      
      
         
            I PIELIKUMS
            I UN II LĪMEŅA IEROBEŽOJUMU ZONAS
            (kā minēts 3. pantā)
            I DAĻA
            
               I līmeņa ierobežojumu zona
            
            1.   Bulgārija:
            visa Bulgārijas teritorija.
            2.   Grieķija:
            
                        A.
                     
                     
                        šādi Grieķijas reģioni:
                        
                                    —
                                 
                                 
                                    Atikas reģions
                                 
                              
                                    —
                                 
                                 
                                    Centrālgrieķijas reģions
                                 
                              
                                    —
                                 
                                 
                                    Centrālmaķedonijas reģions
                                 
                              
                                    —
                                 
                                 
                                    Krētas reģions
                                 
                              
                                    —
                                 
                                 
                                    Austrummaķedonijas un Trāķijas reģions
                                 
                              
                                    —
                                 
                                 
                                    Ēpeiras reģions
                                 
                              
                                    —
                                 
                                 
                                    Jonijas salu reģions, izņemot Kerkīras (Korfu) reģionālo vienību
                                 
                              
                                    —
                                 
                                 
                                    Ziemeļegejas reģions, izņemot Limnas reģionālo vienību
                                 
                              
                                    —
                                 
                                 
                                    Peloponēsas reģions
                                 
                              
                                    —
                                 
                                 
                                    Dienvidegejas reģions
                                 
                              
                                    —
                                 
                                 
                                    Tesālijas reģions
                                 
                              
                                    —
                                 
                                 
                                    Rietumgrieķijas reģions
                                 
                              
                                    —
                                 
                                 
                                    Rietummaķedonijas reģions
                                 
                              
                  
                        B.
                     
                     
                        šādas reģionālās vienības Grieķijā:
                        
                                    —
                                 
                                 
                                    Limnas reģionālā vienība
                                 
                              
                                    —
                                 
                                 
                                    Kerkīras (Korfu) reģionālā vienība
                                 
                              
                  II DAĻA
            
               II līmeņa ierobežojumu zona
            
            Nav.
         
      
      
         
            II PIELIKUMS
            NOTEIKUMI ATTIECĪBĀ UZ VAKCINĀCIJAS PLĀNIEM PRET NODULĀRĀ DERMATĪTA VĪRUSA INFEKCIJU
            (kā minēts 3. pantā)
            I DAĻA
            
               Vakcinācijas plānā iekļaujamā informācija (kā minēts 3. pantā)
            
            Ja dalībvalsts īsteno vakcināciju pret NDV infekciju, to veic saskaņā ar vakcinācijas plānu, kas ietver vismaz šādu informāciju:
            
                        a)
                     
                     
                        saskaņā ar Regulas (ES) 2016/429 46. panta 2. punktā noteiktajiem kritērijiem veiktā novērtējuma apraksts un rezultāti, iekļaujot arī epidemioloģisko situāciju un citu relevantu informāciju, kas izmantota par pamatu novērtējumam;
                     
                  
                        b)
                     
                     
                        izvēlētās vakcinācijas stratēģijas un vakcinācijas plāna galvenie mērķi un mērķrādītāji;
                     
                  
                        c)
                     
                     
                        detalizēts tās vakcinācijas zonas ģeogrāfiskais apraksts, kurā vakcinācija plānota, un to objektu atrašanās vieta, kuros tiek turēti vakcinējamie liellopi, sniedzot arī kartes;
                     
                  
                        d)
                     
                     
                        iestāde, kas atbildīga par vakcīnu ievadīšanu liellopiem;
                     
                  
                        e)
                     
                     
                        sistēma, ar ko paredzēts uzraudzīt vakcīnu ievadīšanu;
                     
                  
                        f)
                     
                     
                        to ierobežojumu zonā esošo objektu skaits, kuros tiek turēti liellopi, un to objektu skaits, kuros tiks veikta vakcinācija (ja atšķiras);
                     
                  
                        g)
                     
                     
                        aptuvenais vakcinējamo liellopu skaits, to kategorijas un vakcinējamo dzīvnieku vecums;
                     
                  
                        h)
                     
                     
                        paredzētais vakcinācijas ilgums: no vakcinācijas sākuma līdz uzraudzības perioda beigām pēc vakcinācijas;
                     
                  
                        i)
                     
                     
                        vakcīnas apraksts, norādot arī produkta nosaukumu, ražotāja nosaukumu un ievadīšanas ceļu;
                     
                  
                        j)
                     
                     
                        norāde par to, vai vakcīnu izmanto saskaņā ar Eiropas Parlamenta un Padomes Regulas (ES) 2019/6 (1) 110. panta 2. un 3. punktu;
                     
                  
                        k)
                     
                     
                        metodes vakcinācijas iedarbīguma novērtēšanai;
                     
                  
                        l)
                     
                     
                        piemērojamie higiēnas un biodrošības noteikumi;
                     
                  
                        m)
                     
                     
                        vakcinācijas uzskaites sistēma;
                     
                  
                        n)
                     
                     
                        citi konkrētajā situācijā relevanti aspekti.
                     
                  II DAĻA
            
               Minimālās prasības attiecībā uz vakcinācijas plāniem pret NDV infekciju (kā minēts 3. pantā)
            
            Vakcinācijas plāniem pret NDV infekciju jāatbilst šādām tehniskām prasībām:
            
                        a)
                     
                     
                        I un II līmeņa ierobežojumu zonās, kurās jāveic vakcinācija, vakcinē visus liellopus, neatkarīgi no to dzimuma, vecuma, grūsnības vai produktīvā statusa;
                     
                  
                        b)
                     
                     
                        vakcinētu liellopu pēcnācējus, kuri vecāki par četriem mēnešiem, vakcinē saskaņā ar izmantotās vakcīnas ražotāja norādījumiem;
                     
                  
                        c)
                     
                     
                        visus liellopus revakcinē atbilstoši ražotāja norādījumiem;
                     
                  
                        d)
                     
                     
                        nodrošina, ka kompetentā iestāde īpašā tiešsaistes datubāzē, kas savienota ar centrālo datubāzi, kura izveidota saskaņā ar Eiropas Parlamenta un Padomes Regulas (ES) 2019/2035 (2) 42. pantu, ievada informāciju par katru vakcinēto liellopu;
                     
                  
                        e)
                     
                     
                        vismaz 20 km rādiusā ap I un II līmeņa ierobežojumu zonām, kur veic vakcinēšanu, izveido pastiprinātas uzraudzības apgabalu, kurā veic pastiprinātu uzraudzību un kur kompetentā iestāde kontrolē liellopu pārvietošanu;
                     
                  
                        f)
                     
                     
                        vakcinācija aptver vismaz 95 % ganāmpulku, kuri pārstāv vismaz 75 % liellopu populācijas.
                     
                  III DAĻA
            
               Sākotnējā informācija, ko pirms vakcinēšanas uzsākšanas jāsniedz Komisijai un pārējām dalībvalstīm (kā minēts 3. panta 3. punktā)
            
            Dalībvalstis, kas veic vakcināciju pret nodulāro dermatītu, pirms vakcinācijas sākšanas Komisijai un pārējām dalībvalstīm sniedz šādu informāciju:
            
                        a)
                     
                     
                        īss pamatojums vakcinācijas uzsākšanai;
                     
                  
                        b)
                     
                     
                        liellopu sugas, kuras paredzēts vakcinēt;
                     
                  
                        c)
                     
                     
                        aplēstais vakcinējamo liellopu skaits;
                     
                  
                        d)
                     
                     
                        paredzamais vakcinācijas ilgums;
                     
                  
                        e)
                     
                     
                        izmantotās vakcīnas veids un tirdzniecības nosaukums, norādot, vai vakcīnu paredzēts lietot saskaņā ar Regulas (ES) 2019/6 110. panta 2. un 3. punktu;
                     
                  
                        f)
                     
                     
                        paredzamās vakcinācijas zonas apraksts.
                     
                  
               (1)  Eiropas Parlamenta un Padomes Regula (ES) 2019/6 (2018. gada 11. decembris) par veterinārajām zālēm un ar ko atceļ Direktīvu 2001/82/EK (OV L 4, 7.1.2019., 43. lpp.).
            
               (2)  Komisijas Deleģētā regula (ES) 2019/2035 (2019. gada 28. jūnijs), ar ko attiecībā uz noteikumiem, kurus piemēro sauszemes dzīvnieku turēšanas objektiem un inkubatoriem, un attiecībā uz konkrētu sauszemes dzīvnieku un inkubējamu olu izsekojamību papildina Eiropas Parlamenta un Padomes Regulu (ES) 2016/429 (OV L 314, 5.12.2019., 115. lpp.).